Britanska vlast nad Eritrejom, trajaće u razdoblju 1941-1952, kada je Eritreja pripojena Etiopiji kao autonomna pokrajina. Eritrejski rat za nezavisnost (1. 9. 1961. – 29. 7. 1991.) bio je sukob između etiopske vlade i eritrejskih separatista, pre i tokom Etiopskog građanskog rata. Rat je započeo, kada je eritrejska autonomija unutar Etiopije, gde su već bile smeštene vojne snage, jednostrano ukinuta. Rat je trajao 30 godina sve do 1991, kada je Eritrejski narodnooslobodilački front (EPLF), pobedio etiopske snage u Eritreji i preuzeo kontrolu nad zemljom. U aprilu 1993. na referendumu stanovnici Eritreje glasali su gotovo jednoglasno u korist nezavisnosti sa 99.79%. Formalno međunarodno priznanje samostalne i suverene Eritreje dogodilo se kasnije iste godine.